CELEX: 52007PC0563
Language: mt
Date: 2007-10-03
Title: Proposta għal deċiżjoni tal-Kunsill dwar il-ħatra tal-Koordinatur Speċjali tal-Patt ta’ Stabilità għax-Xlokk ta’ l-Ewropa

Avviż Legali Importanti

|

52007PC0563

Proposta għal deċiżjoni tal-Kunsill dwar il-ħatra tal-Koordinatur Speċjali tal-Patt ta’ Stabilità għax-Xlokk ta’ l-Ewropa  /* KUMM/2007/0563 finali */  

	[pic] | KUMMISSJONI TAL-KOMUNITAJIET EWROPEJ |Brussel 3.10.2007KUMM(2007) 563 finaliProposta għalDEĊIŻJONI TAL-KUNSILLdwar il-ħatra tal-Koordinatur Speċjali tal-Patt ta’ Stabilità għax-Xlokk ta’ l-Ewropa(preżentata mill-Kummissjoni)MEMORANDUM TA’ SPJEGAZZJONIIl-Patt ta’ Stabilità għax-Xlokk ta’ l-Ewropa (PS) hu qafas ta’ politika reġjonali mfassal mill-komunità internazzjonali f’Kolonja fl-10 ta’ Ġunju 1999 sabiex jappoġġja pajjiżi f’dak ir-reġjun fl-isforzi tagħhom biex irawmu l-paċi, id-demokrazija, ir-rispett għad-drittijiet tal-bniedem u l-prosperità ekonomika, u biex tinkiseb stabilità fir-reġjun b'mod ġenerali. Il-Paragrafu 13 tal-Patt ta’ Stabilità għax-Xlokk ta’ l-Ewropa jistipula li l-Patt ta’ Stabilità se jkollu Koordinatur Speċjali maħtur mill-Unjoni Ewropea, wara konsultazzjoni mal-President ta’ l-OSCE fil-Kariga u parteċipanti oħra, u approvat mill-President ta’ l-OSCE fil-Kariga.Wara l-Artikolu 1.a tar-Regolament tal-Kunsill (KE) Nru 1080/2000 tat-22 ta’ Mejju 2000 dwar l-appoġġ għall-Missjoni Temporanja tan-Nazzjonijiet Uniti fil-Kosovo (UNMIK) u għall-Uffiċċju tar-Rappreżentant Għoli fil-Bożnja u Ħerzegovina (OHR) u l-Patt ta’ Stabilità għax-Xlokk ta’ l-Ewropa (PS), il-Kunsill, li jaġixxi fuq proposta mill-Kummissjoni, jaħtar Koordinatur Speċjali għall-Patt ta' Stabilità fuq bażi annwali.Il-Laqgħa Reġjonali għall-Patt ta' Stabilità approvat f'Belgrad fit-30 ta' Mejju 2006 pjan ta' tranżizzjoni bil-għan li jitneħħa b'mod gradwali l-Patt ta' Stabilità sal-bidu ta' l-2008 u t-trasferiment korrispondenti ta' pussess ta' kooperazzjoni reġjonali għal qafas reġjonali li għandu jkun ibbażat fuq il-Proċess ta' Kooperazzjoni għax-Xlokk ta' l-Ewropa (SEECP) u mmexxi mill-pajjiżi ta' dak ir-reġjun stess. Il-mandat ta' Koordinatur Speċjali għall-2007 ffoka fuq l-implimentazzjoni tal-proċess ta' trasformazzjoni. Il-Patt ta' Stabilità fuq naħa waħda, u l-pajjiżi tar-reġjun tax-Xlokk ta' l-Ewropa fuq in-naħa l-oħra, f'kooperazzjoni fil-qafas tas-SEECP, bl-għajnuna tal-Kummissjoni u sħab oħrajn, bdew jaħdmu fuq it-twaqqif ta' Kunsill għall-Kooperazzjoni Reġjonali (RCC) u d-definizzjoni tar-relazzjoni tiegħu ma' l-SEECP.Matul il-Laqgħa Reġjonali tal-Patt ta' Stabilità fl-10 ta' Mejju 2007 u s-Samit SEECP f'Żagreb li sar fil-11 ta' Mejju 2007, intlaħaq ftehim dwar it-testi ewlenin relatati mal-Kunsill għall-Kooperazzjoni Reġjonali. Is-Samit SEECP ħatar l-ewwel Segretarju Ġenerali tal-Kunsill għall-Kooperazzjoni Reġjonali u għażel il-kwartieri għas-Segretarjat tiegħu. Dawn id-deċiżjonijiet ġew milqugħa bi pjaċir mill-Kunsill, li kkonferma mill-ġdid l-impenn ta' l-Unjoni Ewropea biex tibqa' involuta, flimkien ma' donaturi u sħab oħrajn, fl-implimentazzjoni li jmiss ta' l-evoluzzjoni b'fażijiet tal-Patt ta' Stabilità fil-Kunsill għall-Kooperazzjoni Reġjonali.Sa l-aħħar ta' l-2007, huwa mistenni li x-xogħol ewlieni ta' tħejjija relatat mat-twaqqif tas-Segretarjat ikun lest. Il-Kummissjoni pprovdiet appoġġ addizzjonali modest li ammonta għal €100,000 għall-Patt ta' Stabilità sabiex jitkoprew il-ħidmiet amministrattivi relatati mat-trasformazzjoni, inkluż it-twaqqif tas-Segretarjat tal-Kunsill għall-Kooperazzjoni Reġjonali. Il-bidla mill-Patt ta' Stabilità għall-Kunsill għall-Kooperazzjoni Reġjonali hi mistennija li ssir fi Frar 2008. Huwa previst perjodu ta' sovrappożizzjoni bejn il-Patt ta' Stabilità u l-Kunsill għall-Kooperazzjoni Reġjonali ta' mhux iktar minn 3 xhur, li fihom il-Patt ta' Stabilità jipprovdi taħriġ u jgħaddi l-għarfien lill-Kunsill għall-Kooperazzjoni Reġjonali. Sabiex ikun hemm konformità mal-pjan ta' tranżizzjoni, huwa propost li l-mandat tal-Koordinatur Speċjali jiġġedded għall-perjodu bejn Jannar u Ġunju 2008.Għalhekk qed issir proposta li l-Kunsill jadotta, qabel il-31 ta’ Diċembru 2007, deċiżjoni dwar il-ħatra mill-ġdid ta’ Dr Busek bħala Koordinatur Speċjali, li tapplika mill-1 ta’ Jannar 2008 sat-30 ta’ Ġunju 2008. Il-Kummissjoni kkonsultat lill-President ta’ l-OSCE fil-Kariga u lil parteċipanti oħra fil-Patt ta’ Stabilità u tipproponi li l-Kunsill jaħtar mill-ġdid lil Dr Erhard Busek bħala Koordinatur Speċjali tal-Patt ta’ Stabilità. Il-mandat ta' Koordinatur Speċjali huwa meħud minn dak stabbilit fid-Deċiżjoni tal-Kunsill (KE) Nru 2006/921 tal-11 ta' Diċembru 2006 dwar il-ħatra ta' Koordinatur Speċjali għall-Patt ta' Stabilità għax-Xlokk ta' l-Ewropa għas-sena 2007 b'enfażi partikolari fuq il-bidla għall-Kunsill għall-Kooperazzjoni Reġjonali u t-taħriġ tas-Segretarju Ġenerali tal-Kunsill għall-Kooperazzjoni Reġjonali.Proposta għalDEĊIŻJONI TAL-KUNSILLdwar il-ħatra tal-Koordinatur Speċjali tal-Patt ta’ Stabilità għax-Xlokk ta’ l-EwropaIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 1080/2000 tat-22 ta' Mejju 2000 dwar l-appoġġ għall-Missjoni Temporanja tan-Nazzjonijiet Uniti fil-Kosovo (UNMIK) u għall-Uffiċċju tar-Rappreżentant Għoli fil-Bożnja u l-Ħerzegovina (OHR) u l-Patt ta’ Stabilità għax-Xlokk ta’ l-Ewropa (PS)[1], u b’mod partikolari l-Artikolu 1a tiegħu,Wara li kkunsidra l-proposta mill-Kummissjoni,Billi:(1) Fl-10 ta’ Ġunju 1999 il-Ministri ta’ l-Affarijiet Barranin ta’ l-Istati Membri ta' l-Unjoni Ewropea u l-Kummissjoni tal-Komunitajiet Ewropej, flimkien mal-parteċipanti fil-Patt ta' Stabilità għax-Xlokk ta' l-Ewropa, qablu li jwaqqfu Patt ta' Stabilità għax-Xlokk ta' l-Ewropa, minn issa ’l quddiem imsejjaħ ‘il-Patt ta’ Stabilità’.(2) L-Artikolu 1a tar-Regolament tal-Kunsill (KE) Nru 1080/2000 jipprovdi għall-Koordinatur Speċjali tal-Patt ta’ Stabilità li jinħatar fuq bażi annwali.(3) Jeħtieġ li jkun stabilit, flimkien mal-ħatra, mandat għall-Koordinatur Speċjali. L-esperjenza wriet li l-mandat stabilit fid-Deċiżjoni tal-Kunsill (KE) Nru 2006/921/KE tal-11 ta' Diċembru 2006 dwar il-ħatra tal-Koordinatur Speċjali tal-Patt ta' Stabbiltà għax-Xlokk ta' l-Ewropa[2] għall-2006 hu adatt. Wara l-konklużjonijiet tal-Laqgħa Reġjonali għall-Patt ta' Stabilità li saret f'Żagreb fl-10 ta' Mejju 2007, il-laqgħat Ministerjali u s-Samits għall-Proċess ta' Kooperazzjoni għax-Xlokk ta' l-Ewropa (SEECP) li saru fl-10 u l-11 ta' Mejju 2007, kif ukoll il-Konklużjonijiet tal-Kunsill ta' Mejju 2007 li jappellaw għall-Koordinatur Speċjali tal-Patt ta' Stabilità, is-Segretarju Ġenerali u l-President Bulgaru fil-Kariga tas-SEECP biex jiżguraw bidla bla xkiel u f'waqtha mill-Patt ta' Stabilità għall-istrutturi l-ġodda, dan il-mandat jinkludi enfażi speċjali fuq il-ħtiġiet tat-tranżitu għal pussess reġjonali u l-ħtieġa li tkun żgurata bidla bla xkiel u f'waqtha lis-Segretarju Ġenerali tal-Kunsill għall-Kooperazzjoni Reġjonali (RCC) sa l-aħħar tal-mandat.(4) Huwa xieraq li jkunu stabbiliti linji ċari ta' responsabbiltà kif ukoll linji ta' gwida dwar il-koordinazzjoni u r-rappurtaġġ,IDDEĊIDIET KIF ĠEJ:Artikolu 1Dr Erhard BUSEK b’dan jinħatar Koordinatur Speċjali tal-Patt ta’ Stabilità għax-Xlokk ta’ l-Ewropa.Artikolu 2Il-Koordinatur Speċjali għandu jwettaq il-funzjonijiet li hu pprovdut għalihom fil-punt 13 tal-Patt ta’ Stabilità ta’ l-10 ta’ Ġunju 1999.Artikolu 3Sabiex jintlaħaq l-għan imsemmi fl-Artikolu 2, il-mandat tal-Kordinatur Speċjali jikkonsisti fi:(a) il-promozzjoni tal-kisba ta’ l-għanijiet tal-Patt, fil-pajjiżi individwali u bejn pajjiż u ieħor, kulfejn il-Patt juri li għandu valur miżjud;(b) il-presidenza tal-Laqgħa Reġjonali ta' l-Ewropa tax-Xlokk;(c) iż-żamma ta' kuntatt mill-qrib mal-parteċipanti kollha u Stati, organizzazzjonijiet u istituzzjonijiet tal-Patt ta' Stabilità, kif ukoll inizjattivi rilevanti reġjonali u organizzazzjonijiet, bil-għan li titrawwem kooperazzjoni reġjonali u titkabbar il-proprjetà reġjonali;(d) il-kooperazzjoni mill-viċin ma’ l-Istituzzjonijiet kollha ta’ l-Unjoni Ewropea u ma' l-Istati Membri tagħha sabiex ikun promoss ir-rwol ta’ l-Unjoni Ewropea fil-Patt skond il-punti 18, 19, 20 tal-Patt ta' Stabilità u tiġi żgurata kumplimentarjetà bejn ix-xogħol tal-Patt ta' Stabilità u l-Proċess ta' Stabilità u Assoċjazzjoni;(e) is-seħħ perjodiku ta' laqgħat b’mod kollettiv kif xieraq mal-Presidenti ta’ l-Imwejjed ta' Ħidma, biex tiġi zgurata koordinazzjoni strateġika ġenerali u titwettaq il-funzjoni ta' segretarjat tal-Mejda Reġjonali tax-Xlokk ta’ l-Ewropa u l-istrumenti tagħha;(f) il-ħidma fuq il-bażi ta' lista, li jkun hemm qbil dwarha minn qabel u b'konsultazzjoni mal-parteċipanti fil-Patt ta' Stabilità, ta' azzjonijiet ta' prijorità għall-Patt ta' Stabilità biex ikunu implimentati fl-ewwel parti ta' l-2008, filwaqt li jiġu aġġustati l-metodi ta' xogħol u l-istrutturi tal-Patt ta' Stabilità għal bżonnijiet tat-tranżitu tal-pussess reġjonali, biex ikun żgurati l-konsistenza u l-użu effiċjenti tar-riżorsi.(g) l-iffaċilitar ta' l-implimentazjoni tat-tranżitu għall-pussess reġjonali skond il-konklużjonijiet tal-Mejda Reġjonali fit-30 ta' Mejju 2006 u għal dan l-iskop it-twettiq ta' kooperazzjoni mill-qrib mal-Proċess ta' Kooperazzjoni tax-Xlokk ta' l-Ewropa, il-Kunsill Reġjonali għall-Kooperazzjoni u mas-Segretarju Ġenerali tiegħu; ser tingħata attenzjoni partikolari għat-twaqqif tal-Kunsill għall-Kooperazzjoni Reġjonali u s-segretarjat tiegħu; ser tintgħamel enfażi speċjali fuq l-effiċjenza tat- Task Forces varji u l-inizjattivi tal-Patt ta' Stabilità;(h) l-iżgurar ta' bidla bla xkiel u f'waqtha lis-Segretarju Ġenerali tall-Kunsill għall-Kooperazzjoni Reġjonali u l-għeluq ta' l-operazzjonijiet amministrattivi tal-Patt ta' Stabilità li baqa'.Artikolu 4Il-Kordinatur Speċjali għandu jikkonkludi ftehim finanzjarju mal-Kummissjoni.Artikolu 5L-attivitajiet tal-Koordinatur Speċjali għandhom ikunu kkoordinati ma’ ta’ dawk tas-Segretarju Ġenerali tal-Kunsill/ir-Rappreżentant Għoli għall-PESK, il-President tal-Kunsill u l-Kummissjoni, notevolment fil-qafas tal-Kumitat Konsultattiv Informali. Fil-qasam, għandha tinżamm kooperazzjoni mill-qrib mal-Presidenza tal-Kunsill, il-Kummissjoni u l-Kapijiet tal-Missjoni ta' l-Istati Membri, ir-Rappreżentanti Speċjali ta’ l-Unjoni Ewropea, kif ukoll ma' l-Uffiċċju tar-Rappreżentant Għoli fil-Bożnja u Ħerzegovina u l-Amministrazzjoni Ċivili tan-Nazzjonijiet Uniti fil-Kosovo.Artikolu 6Il-Koordinatur Speċjali għandu jirrapporta, kif xieraq, lill-Kunsill u lill-Kummissjoni. Għandu jibqa' jinforma regolarment lill-Parlament Ewropew dwar l-attivitajiet tiegħu.Artikolu 7Din id-Deċiżjoni għandha tidħol fis-seħħ fil-jum li jiġi wara dak tal-pubblikazzjoni tagħha fil- Ġurnal Uffiċjali ta' l-Unjoni Ewropea .Id-Deċiżjoni għandha tapplika mill-1 ta' Jannar 2008 sal-30 ta' Ġunju 2008.Magħmul fi Brussell,Għall-KunsillIl-President [1] ĠU L 122, 24.5.2000, p. 27. Ir-Regolament kif emendat l-aħħar bir-Regolament tal-Kunsill (KE) Nru 2098/2003 tas-27 ta’ Novembru 2003 (ĠU L 316, 29.11.2003, p.1).[2] ĠU L 351, 13.12.2006, p. 19.